
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ ȘI AMENAJAREA TERITORIULUI


	Bucureşti,
	28 februarie 2017

	Nr.
	4c-6/76


A V I Z

asupra proiectului de Lege privind aprobarea Ordonanţei de urgenţă a Guvernului nr.75/2016 privind instituirea cadrului legal pentru facilitarea transportului gratuit pe calea farată română în vederea exercitării dreptului de vot la la alegerile prezidenţiale din Republica Moldova din data de 13 noiembrie 2016 - turul II de către elevii şi studenţii care sunt cetăţeni ai Republicii Moldova şi care studiază în România

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, pentru dezbatere şi avizare, în procedură de urgență, prin adresa nr. PLx. 120 din 13 februarie 2017, cu proiectul de Lege privind aprobarea Ordonanţei de urgenţă a Guvernului nr.75/2016 privind instituirea cadrului legal pentru facilitarea transportului gratuit pe calea farată română în vederea exercitării dreptului de vot la la alegerile prezidenţiale din Republica Moldova din data de 13 noiembrie 2016 - turul II de către elevii şi studenţii care sunt cetăţeni ai Republicii Moldova şi care studiază în România.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat proiectul de Lege mai sus menţionat în şedinţa din 28 februarie 2017.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.

